Diari Oficial de la Generalitat Valenciana


Sumari del DOGV 9330, del 03-05-2022 (2022/3553)

RESOLUCIÓ de 22 d'abril de 2022, de la Direcció General del Sector Públic i Patrimoni d'acabament de l'expedient de declaració administrativa d'herència intestada i acceptació de l'herència de José Antonio Conrado Martínez Pérez per la Generalitat. EIP 406/2018.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3553


Data del document
:   22-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 d'abril de 2022, de la Direcció General del Sector Públic i Patrimoni d'acabament de l'expedient de declaració administrativa d'herència intestada i acceptació de l'herència de José Antonio Conrado Martínez Pérez per la Generalitat. EIP 406/2018. [2022/3553]  
Antecedents de fet  
Mitjançant escrit presentat en esta Administració pública per Vicenta Mora Mares, es comunica la defunció de José Antonio Conrado Martínez Pérez el 19 de juliol de 2011, sense haver atorgat testament i constant el seu empadronament a l'Ajuntament de València.  
  
Atés que es desconeix, en principi, l'existència de persones amb dret a heretar, amb data 17 d'agost de 2018, es va dictar resolució del director general del Sector Públic, Model Econòmic i Patrimoni, per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regulava el procediment per a la tramitació d'expedients d'herències intestades a favor de la Generalitat.  
  
Amb data 20 de agost de 2018, el director general del Sector Públic, Model Econòmic i Patrimoni va signar resolució d'incoació de l'expedient de declaració administrativa d'hereus abintestat del causant abans indicat. Es va publicar en el DOGV de 15 d'octubre de 2018 i es va exposar en el tauler d'edictes de l'Ajuntament de València del 21 de setembre al 22 d'octubre de 2018.  
Efectuada la investigació del cabal relicte, amb data 15 de febrer de 2022, es dona trasllat a l'Advocacia General de la Generalitat de la proposta de resolució d'acceptació, per a l'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.   
Amb data 21 de febrer de 2022, es rep el citat informe, la consideració jurídica tercera del qual posa de manifest que si bé s'ha seguit la tramitació prevista en la normativa aplicable, el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 1 de març de 2022, la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència de persones amb dret a heretar, per la qual cosa amb data 4 de març de 2022 es va dictar nou acord d'incoació, publicat en el Diari Oficial de la Generalitat Valenciana núm. 9311 d'1 d'abril de 2022 i en el tauler d'edictes de l'Ajuntament de València, del 8 de març de 2022 a l'11 d'abril de 2022.  
  
Fonaments de dret  
En compliment del que estableixen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, procedeix l'acceptació de l'herència per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de José Antonio Conrado Martínez Pérez i adjudicar-li els béns i drets de l'herència, seguint les recomanacions de l'informe de l'Advocacia General de la Generalitat.  
  
  
Segon  
Acceptar l'herència del causant, a benefici d'inventari, integrada pels béns següents:  
- Finca núm. 34.548, inscrita en el Registre de la Propietat núm. 6 de València, foli 45, tom 1796, llibre 309. Habitatge situat en carrer Sèneca, núm. 12, 6é, pta. 18.  
- Meitat indivisa de finca secció tercera Russafa núm. 60.950, inscrita en el Registre de la Propietat núm. 4 de València, foli 73, tom 1691, llibre 732. Habitatge situat en Conjunt Residencial Torres Ciutat de les Ciències, segona fase, av. del Saler, núm. 10 i 12, pis 14, torre 4, portal 1, pta. 55.  
- Meitat indivisa de finca secció tercera Russafa, núm. 60.806/40, inscrita en el Registre de la Propietat núm. 4 de València, foli 79, tom 1.758, llibre 799. Plaça d'aparcament, núm. 94, soterrani 2n, situada en Conjunt Residencial Torres Ciutat de les Ciències, segona fase, av. del Saler, núm. 10 i 12.  
- Meitat indivisa del dret d'ús durant el termini de quaranta anys, a comptar des del 20 de gener de 2005, finca de Cullera núm. 61.397, inscrita en el Registre de la Propietat de Cullera, foli 124. Plaça d'aparcament núm. 84. Conjunt PRR1-A. Aparcament subterrani, al costat de la carretera del Far.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar esta resolució als registres i organismes públics competents respecte als béns i drets que formen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas dels béns immobles que integra el cabal relicte, cal procedir a la seua alienació.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podria considerar-se que ha sigut desestimat i interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que es considere procedent.  
  
València, 22 d'abril de 2022.- La directora general del Sector Públic i Patrimoni: Isabel Castelló García.